PMIndiaData/PMIndiaSum huggingface dataset:
শুক্রবার নিউইয়র্ক শহরে প্রধানমন্ত্রীর দিনভর ব্যস্ততা
২০১৫-পরবর্তী উন্নয়নসূচি সম্পর্কে রাষ্ট্রসঙ্ঘের শীর্ষ সম্মেলনে প্রধানমন্ত্রীর ভাষণ

শুক্রবার ২০১৫-পরবর্তী উন্নয়নসূচি সম্পর্কিত রাষ্ট্রসঙ্ঘের শীর্ষ সম্মেলনে ভাষণ দিলেন প্রধানমন্ত্রী শ্রী নরেন্দ্র মোদী। তিনি তাঁর ভাষণে ভারতে গৃহীত তাঁর সরকারের বিভিন্ন উন্নয়ন পদক্ষেপের একটি রূপরেখা তুলে ধরে বলেন, ‘জলবায়ুর প্রতি ন্যায় বিচার’ – এই ধারণাই প্রাকৃতিক বিপর্যয়ের হাত থেকে দরিদ্র মানুষকে রক্ষা করার সংকল্প গ্রহণে আমাদের উদ্ভূদ্ধ করে। ভারতে আর্থিক তথা অর্থনৈতিক অন্তর্ভুক্তি, ব্যক্তিগত শিল্পোদ্যোগ এবং পুনর্নবীকরণযোগ্য শক্তি ক্ষেত্রে তাঁর সরকার যে সমস্ত উদ্যোগ গ্রহণ করেছেন তারও একটি চিত্র প্রধানমন্ত্রী তাঁর ভাষণে তুলে ধরেন। শুক্রবার প্রধানমন্ত্রী বিশ্ব ব্যাঙ্কের প্রেসিডেন্ট মিঃ জিম ইয়ং কিমের সঙ্গেও বৈঠক করেন। ‘স্বচ্ছ ভারত অভিযান’-এ প্রধানমন্ত্রীর উদ্যোগের বিশেষ প্রশংসা করেন মিঃ কিম। তিনি বলেন, প্রধানমন্ত্রীর নেতৃত্বে ভারত এমন এক ইতিবাচক পরিবর্তনের দিকে এগিয়ে চলেছে, যা সমগ্র বিশ্বই প্রত্যক্ষ করছে। প্রধানমন্ত্রী পুনর্নবীকরণযোগ্য শক্তি, গঙ্গা শোধন এবং শৌচাগার নির্মাণে তাঁর সরকারের অঙ্গীকার সম্পর্কে বিশ্ব ব্যাঙ্কের প্রেসিডেন্টকে অবহিত করেন। বিশ্ব ব্যাঙ্কের প্রশাসনিক তথা পরিচালন কাঠামো প্রসঙ্গেও তাঁদের মধ্যে মতবিনিময় হয়। এক্ষেত্রে বিশ্ব ব্যাঙ্কে ভারতের যথপোযুক্ত প্রতিনিধিত্ব থাকা উচিত বলে প্রধানমন্ত্রী মতপ্রকাশ করেন। প্রধানমন্ত্রী দেখা করেন রাষ্ট্রসঙ্ঘের মহাসচিব বান কি মুন-এর সঙ্গেও। রাষ্ট্রসঙ্ঘের শান্তি রক্ষা সংক্রান্ত কাজকর্ম এবং রাষ্ট্রসঙ্ঘের নিরাপত্তা পরিষদের সংস্কার প্রসঙ্গেও তাঁদের মধ্যে কথাবার্তা হয়। জলবায়ু পরিবর্তন প্রসঙ্গে প্রধানমন্ত্রী বলেন, বর্তমানে উন্নত ও উন্নয়নশীল দেশগুলির মধ্যে এ ব্যাপারে আস্থার অভাব রয়েছে। শুধুমাত্র দুষণ নির্গমনের ওপরই নয়, দৃষ্টি দেওয়া উচিত ইতিবাচক লক্ষ্যের দিকেও। জর্ডন-এর রাজা আব্দুল্লা আল হোসেন-এর সঙ্গেও প্রধানমন্ত্রীর সাক্ষাৎকার অনুষ্ঠিত হয়। আই.এস.আই.এস.-এর বিপদ এবং সন্ত্রাসবাদ প্রসঙ্গে তাঁদের মধ্যে কথাবার্তা হয়। সন্ত্রাসবাদের মোকাবিলায় সারা বিশ্বকেই এগিয়ে আসতে হবে বলে প্রধানমন্ত্রী মতপ্রকাশ করেন। মিশরের প্রেসিডেন্ট মিঃ আবদেল ফাতা এল-সি-সি’র সঙ্গে প্রধানমন্ত্রীর সাক্ষাৎকারকালে সন্ত্রাসবাদ বিরোধী ব্যবস্থা গ্রহণ সম্পর্কে দুই নেতার মধ্যে মতবিনিময় হয়। সেন্ট লুইসিয়ার প্রধানমন্ত্রী মিঃ কেনি ডেভিস অ্যান্টনির সঙ্গেও প্রধানমন্ত্রী দেখা করেন। /
সমুদ্র ও প্রকৃতি মা-কে প্রধানমন্ত্রীর বিনম্র শ্রদ্ধা

দ্বিতীয় ভারত-চিন ঘরোয়া শীর্ষ বৈঠকের জন্য প্রধানমন্ত্রী শ্রী নরেন্দ্র মোদী যখন চেন্নাইয়ের মামাল্লাপুরমে ছিলেন, তখন বঙ্গোপসাগরের সমুদ্র সৈকতে প্রাতঃভ্রমণের সময় তিনি অত্যন্ত আবেগতাড়িত হয়ে পড়েন এবং সমুদ্রকে নিয়ে একটি কবিতা রচনায় অনুপ্রাণিত হয়ে ওঠেন। ‘হে সাগর তুমহে প্রণাম’ শীর্ষক কবিতায় প্রধানমন্ত্রীর সমুদ্রকে নিয়ে ব্যক্তিগত আবেগের প্রকাশ ঘটেছে। তাঁর ব্যক্তিগত ট্যুইটার হ্যান্ডেলে @narendramodi-তে প্রধানমন্ত্রী তাঁর কবিতা সর্বসাধারণের সঙ্গে ভাগ করে নিয়েছেন। /
ভারতে নির্মাণ প্রযুক্তি সংক্রান্ত অনুষ্ঠানে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ নতুন দিল্লীর বিজ্ঞান ভবনে ভারতে নির্মাণ প্রযুক্তি সংক্রান্ত এক অনুষ্ঠানে ভাষণ দেন। প্রতিটি পরিবারের নিজস্ব বাড়ির স্বপ্ন পূরণের লক্ষ্যে কেন্দ্রীয় সরকারের প্রতিশ্রুতির ওপর জোর দিয়ে প্রধানমন্ত্রী বলেন, এই স্বপ্ন বাস্তবায়িত হচ্ছে। প্রধানমন্ত্রী বলেন, ভারতে দ্রুত নগরোন্নয়নের প্রেক্ষিতে আবাসন-নির্মাণ প্রযুক্তি সংক্রান্ত চ্যালেঞ্জগুলির সমাধান জরুরি হয়ে উঠেছে। এ ধরনের চ্যালেঞ্জগুলির সমাধানে প্রধানমন্ত্রী আবাস যোজনা, হৃদয় ও অম্রুতের মতো একাধিক কর্মসূচি গ্রহণ করা হয়েছে, যার লক্ষ্য আবাসন ক্ষেত্রে আমূল পরিবর্তন নিয়ে আসা। তিনি আরও বলেন, ভিন্ন ভিন্ন ভৌগলিক পরিস্হিতি অনুযায়ী উপযুক্ত প্রযুক্তি গ্রহণ করাও বড়ো চ্যালেঞ্জ। শ্রী মোদী জানান, সুলভ আবাসন, রিয়েল এস্টেট ক্ষেত্র, দক্ষতা উন্নয়ন ও আবাসন প্রযুক্তি ক্ষেত্রের ওপর যথাযথ গুরুত্ব দেওয়া হয়েছে। ২০২২ নাগাদ প্রত্যেক ভারতীয়ের নিজস্ব বাড়ি থাকবে, তাঁর এই স্বপ্নের কথা পুনরায় উল্লেখ করে প্রধানমন্ত্রী জানান, বর্তমান সরকারের মেয়াদকালে ইতিমধ্যেই ১ কোটি ৩০ লক্ষ বাড়ি নির্মিত হয়েছে। দক্ষতা বাড়াতে এবং গরিব মানুষের সহায়তায় প্রত্যেককে তিনি একজোট হয়ে কাজ করার আহ্বান জানান। বাড়ি কেনার জন্য কর ক্ষেত্রে যেসমস্ত উদ্যোগ গ্রহণ করা হয়েছে, সেগুলি সাধারণ মানষকে সাহায্য করছে বলে উল্লেখ করে শ্রী মোদী বলেন, রিয়েল এস্টেট (নিয়ন্ত্রণ ও উন্নয়ন) আইন বা রেরা কার্যকর হওয়ার ফলে ক্রেতাদের আস্হা বৃদ্ধি পাওয়ার পাশাপাশি আবাসন ক্ষেত্রে স্বচ্ছতা এসেছে। গ্রামাঞ্চলে বিপুল সংখ্যায় দক্ষ মানব সম্পদ তৈরি হয়েছে জানিয়ে প্রধানমন্ত্রী বলেন, নির্মাণ ক্ষেত্রে এখন বিপর্যয় মোকাবিলা, শক্তি সাশ্রয় এবং স্হানীয় উদ্ভাবনের মতো বিষয়গুলির ওপর নজর দেওয়া জরুরি হয়ে পড়েছে। প্রধানমন্ত্রী বলেন, আবাসন প্রযুক্তি সংক্রান্ত চ্যালেঞ্জগুলির প্রেক্ষিতে ভারতের নির্মাণ শিল্প সংক্রান্ত বাস্তুতন্ত্রকে আন্তর্জাতিক মানের হয়ে উঠতে সাহায্য করবে। শ্রী মোদী ২০১৯-এর এপ্রিল থেকে ২০২০-র মার্চ পর্যন্ত সময়কে নির্মাণ প্রযুক্তি বর্ষ হিসেবে উদযাপন করার কথাও ঘোষনা করেন।
ওষুধ শিল্পের সঙ্গে যুক্ত ব্যক্তিদের সঙ্গে প্রধানমন্ত্রীর আলোচনা

প্রধানমন্ত্রী শ্রী নরেন্দ্র মোদী ওষুধ শিল্পের সঙ্গে যুক্ত নেতৃবৃন্দের সঙ্গে ভিডিও কনফারেন্সিং এর মাধ্যমে আলোচনা করেছেন। প্রধানমন্ত্রী বলেছেন, কোভিড-১৯ চ্যালেঞ্জ মোকাবিলায় ওষুধ নির্মাতা ও সরবরাহকারীদের বড় ভূমিকা রয়েছে। তিনি বলেন, অত্যাবশ্যকীয় ওষুধ, মেডিকেল কিট ও সরঞ্জামের যোগান ঠিক রাখাই শুধু নয় একই সঙ্গে নতুন ও উদ্ভাবনী সমাধান খুঁজে বের করাও এই শিল্পের কর্তব্য। তিনি বলেন, সরকার সক্রিয় ফার্মাসিউটিকাল উপাদান (
কেন্দ্রীয় মন্ত্রিসভা পরিবেশগত সহযোগিতায় ব্রিক্‌স দেশগুলির মধ্যে সমঝোতা স্মারক অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ পরিবেশগত সহযোগিতায় ব্রিক্‌স দেশগোষ্ঠীর মধ্যে স্বাক্ষরিত সমঝোতাপত্র অনুমোদন করেছে। দক্ষিণ আফ্রিকার জোহানেসবার্গে ২০১৮ সালে জুলাই মাসে দশম ব্রিক্‌স শিখর সম্মেলনে এই মউ স্বাক্ষরিত হয়। সমঝোতা স্মারকপত্রে যেসব ক্ষেত্রে সহযোগিতা বৃদ্ধির ওপর জোর দেওয়া হয়েছে, তার মধ্যে রয়েছে – ক) বাতাসের গুণগত মান, খ) জল, গ) জৈব বৈচিত্র্য, ঘ) জলবায়ু পরিবর্তন, ঙ) বর্জ্য নিয়ন্ত্রণ, চ) স্থায়ী উন্নয়নের লক্ষ্যে ২০৩০ সালে লক্ষ্যমাত্রার বাস্তবায়ন এবং ছ) অংশগ্রহণকারীদের পারস্পরিক সম্মতিতে সহযোগিতার অন্যান্য ক্ষেত্র। এই সমঝোতাপত্র ব্রিক্‌স দেশগুলির মধ্যে পরিবেশ সুরক্ষার দীর্ঘ মেয়াদী সহযোগিতা বৃদ্ধিতে এবং পারস্পরিক ভিত্তিতে প্রাকৃতিক সম্পদের যথাযথ ব্যবহারে সহায়ক হবে। পরিবেশগত সমস্যা কোনও একটি দেশের নয়, সারা বিশ্বের কাছে চ্যালেঞ্জ। এই সমঝোতাপত্রে পরিবেশ সংরক্ষণে ব্রিক্‌স দেশগুলি অর্থাৎ ব্রাজিল, রাশিয়া, ভারত, চীন এবং দক্ষিণ আফ্রিকার ভূমিকার বিশেষ গুরুত্বের দিকটি তুলে ধরা হয়েছে। ব্রিক্‌সভুক্ত দেশগুলিতে বিশ্বের মোট জনসংখ্যার ৪০ শতাংশ ৪০ শতাংশ মানুষ বাস করেন। পরিবেশ সুরক্ষায় ও সংরক্ষণে তাদের ভূমিকা বিশেষ গুরুত্বপূর্ণ। এই মউ পরিবেশ সুরক্ষায় উন্নত প্রযুক্তি কার্যকর করবে বলেও আশা করা হচ্ছে। অরণ্য সংরক্ষণ, জলবায়ু পরিবর্তন সহ বিভিন্ন সমস্যা মোকাবিলায় কার্যকর পদক্ষেপ গ্রহণেও এটি সহায়ক হবে। স্বাক্ষরকারী দেশগুলির মধ্যে এই চুক্তি পারস্পরিক অভিজ্ঞতা বিনিময় ও কারিগরি কৌশল আদান-প্রদানের মাধ্যমে পরিবেশ সুরক্ষায় আরও কার্যকর ভূমিকা নেবে।
‘টার্গেট প্লাস কর্মসূচি ২০০৪-০৯’সম্পর্কে শীর্ষ আদালতের আদেশ রূপায়ণের সিদ্ধান্ত কেন্দ্রীয় মন্ত্রিসভার

২০০৬-এ দায়ের করা একটি মামলার পরিপ্রেক্ষিতে শীর্ষ আদালত ২০১৫-র ২৭অক্টোবর ‘টার্গেট প্লাস কর্মসূচি (টিপিএস) ২০০৪-০৯’ সম্পর্কে যে রায় দিয়েছিল, তারূপায়ণ করার প্রস্তাবে বুধবার সম্মতি দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে এদিন অনুষ্ঠিত হয় মন্ত্রিসভার বৈঠক। শীর্ষ আদালতেরএই রায়ের পরিপ্রেক্ষিতে টিপিএস-এর সঙ্গে ২,৭০০ কোটি টাকার রাজস্বের বিষয়টি যুক্তরয়েছে। মন্ত্রিসভার এই সিদ্ধান্তের ফলে যে সমস্ত রপ্তানিকারকদের পক্ষ থেকে ঐমামলাটি দায়ের করা হয়েছিল, তাঁদের সকলেই এর সুফল ভোগ করবেন বলে সরকারের ধারণা।‘টার্গেট প্লাস কর্মসূচি ২০০৫-০৬’ অবশ্য ইতিমধ্যেই আংশিকভাবে রূপায়িত হয়েছে। এরআওতায় যে সমস্ত দাবি খারিজ করে দেওয়া হয়েছিল, শীর্ষ আদালতের ঐ আদেশেরপরিপ্রেক্ষিতে তারও নিষ্পত্তি ঘটবে। প্রসঙ্গত উল্লেখ্য, ২০০৬-এ পেশ করা ঐ আবেদনের পরিপ্রেক্ষিতে রপ্তানিপ্রসার ও উন্নয়নের লক্ষ্যে ‘টার্গেট প্লাস কর্মসূচি’ সম্পর্কে এই রায় ঘোষণা করেশীর্ষ আদালত । /
প্রধানমন্ত্রী আগামীকাল (২৭শে জুন) আমেদাবাদের এএমএ –তে জেন গার্ডেন এবং কাইজেন অ্যাকাডেমির উদ্বোধন করবেন

প্রধানমন্ত্রী শ্রী নরেন্দ্র মোদী আগামীকাল (২৭শে জুন) সকাল সাড়ে ১১টায় ভিডিও কনফারেন্সের মাধ্যমে আমেদাবাদের এএমএ –তে জেন গার্ডেন এবং কাইজান অ্যাকাডেমির উদ্বোধন করবেন। এক ট্যুইট বার্তায় প্রধানমন্ত্রী বলেছেন, “আগামীকাল (২৭শে জুন) আমেদাবাদের এএমএ –তে জেন গার্ডেন এবং কাইজান অ্যাকাডেমির উদ্বোধন করা হবে। এটি ভারত এবং জাপানের মধ্যে দৃঢ় সম্পর্ক প্রদর্শনের আরো একটি উদাহরণ।”
সংসদে ঐতিহাসিক মধ্যরাত্রির অধিবেশনের মধ্য দিয়ে ভারত জিএসটি ব্যবস্হায় পদার্পন করল

আজ মধ্যরাত্রে পণ্য ওপরিষেবা কর জিএসটি বলবৎ হল সংসদের বিশেষ অধিবেশনের মধ্য দিয়ে। রাষ্ট্রপতি শ্রীপ্রণব মুখোপাধ্যায়, প্রধানমন্ত্রী শ্রী নরেন্দ্র মোদী এবং অর্থমন্ত্রী শ্রী অরুনজেটলী এই উপলক্ষে ভাষণ দেন। এরপর রাষ্ট্রপতি ও প্রধানমন্ত্রী বোতাম টিপে জিএসটিচালু করেন। এই উপলক্ষে ভাষণকালেপ্রধানমন্ত্রী বলেন এই দিনটি দেশের ভবিষ্যৎ নির্ধারণে একটি সন্ধিক্ষণ হিসেবেপরিগণিত হবে। সংসদের সেন্ট্রাল হল অতীতেরবহু ঐতিহাসিক ঘটনার স্বাক্ষর হয়েছে বলে তিনি জানান। এর মধ্যে রয়েছে সংবিধানগণ-পরিষদের প্রথম অধিবেশন, ভারতের স্বাধীনতা লাভ এবং সংবিধান গ্রহণের সেই বিশেষমুহূর্তটি। তিনি জিএসটি-কে কো-অপারেটিভ যুক্তরাষ্ট্রীয়বাদের উদাহরণ হিসেবে অভিহিতকরেন। চাণক্যের উদ্ধৃতি দিয়ে তিনিবলেন, কঠোর পরিশ্রম সব বাধা অতিক্রম করতে পারে, আর সবথেকে দুরূহ উদ্দেশ্য সাধনেআমাদের সহায়তা করতে পারে। তিনি বলেন, সর্দার প্যাটেল যেমন দেশের রাজনৈতিক ঐক্যসুনিশ্চিত করেছিলনে, জিএসটি তেমন-ই আর্থিক সংহতি নিশ্চিত করবে। বিশিষ্ট বিজ্ঞানীঅ্যালবার্ট আইনস্টাইনের কথা উল্লেখ করে তিনি বলেন যে আইনস্টাইন বলতেন আয়কর হলবোঝার পক্ষে বিশ্বের সবথেকে কঠিন সমস্যা। তিনি আরও বলেন জিএসটি এক জাতি এক করব্যবস্হা সুনিশ্চিত করবে। তিনি বলেন, জিএসটি চালু হওয়ার ফলে প্রচুর সময় ও খরচবাঁচবে। রাজ্যের সীমানা চৌকিগুলিতে দেরির প্রথা উঠে গেলে তার দরুন যে জ্বালানীবাঁচবে তার ফলে পরিবেশও সুরক্ষিত হবে। প্রধানমন্ত্রী বলেন, জিএসটি এমন এক আধুনিককর প্রশাসনের ব্যবস্হা করছে যেটা আরও সহজ, আরও স্বচ্ছ এবং দুর্নীতি রোধে সহায়তাকরে। জিএসটিকে উত্তম ও সহজ করব্যবস্হা বলে উল্লেখ করে তিনি বলেন এর ফলে মানুষের নানা উপকার হবে। প্রধানমন্ত্রীঋক বেদ থেকে একটি শ্লোকের উদ্ধৃতি দিয়ে বলেন, অভিন্ন লক্ষ্য, অভিন্ন সংকল্পইত্যাদির ঐক্য সমাজের পক্ষে পারস্পরিক এবং অংশভাকমূলক সুফল বৃদ্ধি করবে।
ধনতেরাস উপলক্ষে প্রধানমন্ত্রী ২২ অক্টোবর মধ্যপ্রদেশে পিএমওয়াই-জি প্রকল্পের ৪.৫ লক্ষের বেশি সুবিধাভোগীর ‘গৃহ প্রবেশম’-এ অংশগ্রহণ করবেন

মধ্যপ্রদেশে প্রায় ২৯ লক্ষ বাড়ির ৩৫ হাজার কোটি টাকার বেশী ব্যয়ে নির্মাণ কাজ শেষ হয়েছে ধনতেরাস উপলক্ষে প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ২২ অক্টোবর বিকেল ৪টেয় মধ্যপ্রদেশের সাতনায় প্রধানমন্ত্রী আবাস যোজনা- গ্রামীণ প্রকল্পের ৪.৫ লক্ষের বেশি সুবিধাভোগীর ‘গৃহ প্রবেশম’-এ অংশগ্রহণ করবেন। প্রধানমন্ত্রী এই অনুষ্ঠানে ভাষণও দেবেন। দেশের প্রত্যেক নাগরিক যাতে সব ধরনের মৌলিক সুবিধাযুক্ত নিজের একটি বাড়ি পান তা নিশ্চিত করতে প্রধানমন্ত্রী সর্বদাই তৎপর। ২২ অক্টোবরের অনুষ্ঠান সেই লক্ষ্যপূরণে আরো একধাপ এগোন যাবে। মধ্যপ্রদেশে প্রধানমন্ত্রী আবাস যোজনায় ৩৮ লক্ষ বাড়ি নির্মাণের প্রস্তাব অনুমোদিত হয়েছে। ইতোমধ্যেই ৩৫ হাজার কোটি টাকার বেশি ব্যয়ে প্রায় ২৯ লক্ষ বাড়ির নির্মাণ কাজ সম্পূর্ণ হয়েছে।
ভারতীয় উপকূল রক্ষী বাহিনীর প্রতিষ্ঠা দিবসে অভিনন্দন প্রধানমন্ত্রীর

ভারতীয় উপকূলরক্ষী বাহিনীর প্রতিষ্ঠা দিবস উপলক্ষে বাহিনীর সকল কর্মীকে অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ভারতীয় উপকূলরক্ষী বাহিনীর প্রতিষ্ঠা দিবসে বাহিনীর কর্মীদের জানাই আমার অভিনন্দন। তাঁরা শ্রমও সাহসিকতার সঙ্গে প্রহরায় নিযুক্ত রয়েছেন আমাদের উপকূলরেখা বরাবর”।
অসামরিক বিমান পরিবহণ ক্ষেত্রে ভারত-সিঙ্গাপুর সহযোগিতা :কেন্দ্রীয় মন্ত্রিসভার অনুমোদন

গত নভেম্বর মাসে ভারতীয় বিমানবন্দর কর্তৃপক্ষ (এ এ আই) এবং সিঙ্গাপুর সহযোগিতা সংস্থার (এস সি ই) মধ্যে অসামরিক বিমান পরিবহণ ক্ষেত্রে সম্পাদিত চুক্তিটি আজ আনুষ্ঠানিকভাবে অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকটি অনুষ্ঠিত হয়। নভেম্বর মাসে শ্রী মোদীর সিঙ্গাপুর সফরকালে ঐ চুক্তিটি সম্পাদিত হয়েছিল। দু’দেশের মধ্যে এই চুক্তি স্বাক্ষরের মূল উদ্দেশ্য হল অসামরিক বিমান পরিবহণ ক্ষেত্রে পারস্পরিক সহযোগিতার প্রসার। সূচনায়, জয়পুর ও আমেদাবাদ বিমানবন্দর দুটিকে এই সহযোগিতা চুক্তির আওতায় নিয়ে আসা হয়েছে। তবে, পরস্পরের সম্মতিসাপেক্ষে অন্যান্য বিমানবন্দরগুলির ক্ষেত্রেও এই সহযোগিতা সম্প্রসারণের সম্ভাবনা রয়েছে।মোটামুটিভাবে স্থির হয়েছে, অসামরিক বিমান পরিবহণ ক্ষেত্রে পরিকল্পনা ও নকশা তৈরি, বিমান চলাচলের প্রসার, বাণিজ্যিক উদ্দেশ্যে বিমান পরিবহণ, পরিষেবাগত মানের উন্নয়ন, বিকাশ ও প্রশিক্ষণ, মালপত্রের দক্ষ পরিচালনা, সংস্কার, রক্ষণাবেক্ষণ ও পুনর্নিমাণ ইত্যাদি ক্ষেত্রে দুটি দেশ পরস্পরের সঙ্গে সহযোগিতা করে যাবে। উল্লেখ্য, সিঙ্গাপুর সরকার তাদের দেশে অত্যাধুনিক মানের বিমানবন্দর নির্মাণ করেছে যা র্যা ঙ্কিং-এর দিক থেকে গত বেশ কয়েক বছর ধরেই এক উল্লেখযোগ্য স্থান অধিকার করে নিয়েছে।ভারতে আমেদাবাদ ও জয়পুর বিমানবন্দর দুটির মান আরও উন্নত করে তোলার তাগিদ অনুভব করায় কেন্দ্রীয় সরকার সিঙ্গাপুরের সঙ্গে এই সহযোগিতা চুক্তি সম্পাদনের সিদ্ধান্ত গ্রহণ করে।
সারদা মঠের অধ্যক্ষা প্রব্রাজিকা ভক্তিপ্রাণা মাতাজি-র প্রয়াণে প্রধানমন্ত্রীর শ্রদ্ধার্ঘ্য

নয়াদিল্লি, ১২ ডিসেম্বর ২০২২ সারদা মঠের অধ্যক্ষা প্রব্রাজিকা ভক্তিপ্রাণা মাতাজি-র প্রয়াণে প্রধানমন্ত্রী শ্রী নরেন্দ্র মোদী শ্রদ্ধা নিবেদন করেছেন। এক ট্যুইটে প্রধানমন্ত্রী বলেছেন – “প্রব্রাজিকা ভক্তিপ্রাণা মাতাজি-র প্রতি আমি আমার শ্রদ্ধা জানাই। সারদা মঠ এবং রামকৃষ্ণ সারদা মিশনের মাধ্যমে সমাজ সেবায় তাঁর অমূল্য অবদানের জন্য তিনি সর্বদা স্মরণীয় হয়ে থাকবেন। মিশনের সকল পদাধিকারী এবং ভক্তবৃন্দের সাথে আমিও সমব্যথী। ওঁ শান্তি!”
প্রাক্তন প্রধানমন্ত্রী শ্রী মোরারজি দেশাইয়ের জন্মবার্ষিকীতে শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী মোরারজি দেশাইয়ের জন্মবার্ষিকীতে তাঁর প্রতি শ্রদ্ধা জানিয়েছেন। এক ট্যুইটে শ্রী মোদী জানিয়েছেন, ‘অনুশাসন ও সিদ্ধান্তের ওপর ভিত্তি করেই মোরারজি দেশাই চিরকাল রাজনীতি করে গেছেন, এজন্যই তিনি চিরস্মরণীয় হয়ে থাকবেন।’
উদয়’কর্মসূচিরঅগ্রগতি পর্যালোচনা করলেন প্রধানমন্ত্রী

উজ্জ্বলডিসকম অ্যাস্যুর‍্যান্স যোজনা (উদয়) রূপায়ণের অগ্রগতি শুক্রবার এক বৈঠকে খতিয়েদেখলেন প্রধানমন্ত্রী শ্রী নরেন্দ্র মোদী। ঋণ সমস্যার সমাধান, কাঠামোগত নজরদারি ওপর্যবেক্ষণ, আর্থিক মাপকাঠির পুনর্বিন্যাস, কাজকর্ম থেকে অর্জিত সাফল্য এবংগ্রাহকের ক্ষমতায়ন সহ যোজনার বিভিন্ন দিকগুলি প্রধানমন্ত্রীর কাছে তুলে ধরেন পদস্থসরকারি আধিকারিকরা। কয়লা খনিএবং খনিজ ব্লক বন্টন সম্পর্কে আধিকারিকদের এক উপস্থাপনাকালে নিলাম-পরবর্তী পর্যায়েখনিগুলির কাজকর্ম দ্রুততার সঙ্গে এগিয়ে নিয়ে যাওয়ার লক্ষ্যে একটি সুনির্দিষ্ট দিশাস্থির করার সপক্ষে বক্তব্য রাখেন প্রধানমন্ত্রী। সংশ্লিষ্ট অঞ্চলগুলির ভূতাত্ত্বিকসমীক্ষা ও মানচিত্র প্রস্তুত করার সময় খনি সংশ্লিষ্ট সবক’টি দপ্তরের মধ্যে উন্নততরসমন্বয়ের ওপর বিশেষ জোর দেন তিনি। ঐদিনের পর্যালোচনাবৈঠকে উপস্থিত ছিলেন কেন্দ্রীয় মন্ত্রী শ্রী পীযূষ গোয়েল এবং প্রধানমন্ত্রীরদপ্তর, নিতি আয়োগ তথা অন্যান্য মন্ত্রকের পদস্থ আধিকারিকরা। /
স্বাস্থ্য ও চিকিৎসা বিজ্ঞান ক্ষেত্রে ভারত-জর্ডনসহযোগিতা

স্বাস্থ্য ও চিকিৎসা বিজ্ঞান ক্ষেত্রে ভারত ও জর্ডন পরস্পরের সঙ্গেসহযোগিতা করে যাবে। আজ এই মর্মে একটি প্রস্তাব অনুমোদিত হ’ল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রস্তাবিত চুক্তির আওতায় যে যে বিষয়ে সহযোগিতা প্রসারের কথা বলা হয়েছে,তার মধ্যে রয়েছে : ১) সার্বজনীন স্বাস্থ্য ব্যবস্থা ২) স্বাস্থ্য ব্যবস্থার পরিচালন ও ব্যবস্থাপনা ৩) স্বাস্থ্য ক্ষেত্রে তথ্য প্রযুক্তি ও পরিষেবা ৪) স্বাস্থ্য সম্পর্কিত গবেষণা প্রচেষ্টা ৫) জাতীয় স্বাস্থ্য পরিসংখ্যান ৬) স্বাস্থ্য ক্ষেত্রে বিনিয়োগ ও স্বাস্থ্য অর্থনীতি ৭) ক্রনিক রোগ ও ব্যাধি নিয়ন্ত্রণ ৮) তামাক নিয়ন্ত্রণ ৯) যক্ষ্মা রোগ নির্ণয়, তার চিকিৎসা এবং প্রয়োজনীয় ওষুধপত্রের ব্যবস্থা ১০) ওষুধ ও চিকিৎসা সংক্রান্ত সাজসরঞ্জাম উৎপাদন ১১) স্বাস্থ্য সম্পর্কিত অন্যান্য ক্ষেত্র দু’দেশের মধ্যে সহযোগিতার খুঁটিনাটি বিষয়গুলিকে ব্যাখ্যা ও চিহ্নিত করারকাজে একটি কর্মীগোষ্ঠী গঠন করার কথাও বলা হয়েছে প্রস্তাবিত চুক্তির আওতায়। …c
তামিলনাডুর বিভিন্ন অংশে বন্যা পরিস্থিতি নিয়ে রাজ্যের মুখ্যমন্ত্রীর সঙ্গে কথা বললেন প্রধানমন্ত্রী

প্রধানমন্ত্রী শ্রী নরেন্দ্র মোদী তামিলনাডুর মুখ্যমন্ত্রী কুমারী জয়ললিতার সঙ্গে ঐ রাজ্যের বিভিন্ন অংশের বন্যা পরিস্থিতি নিয়ে কথা বলেন। এক ট্যুইটার বার্তায় তিনি বলেন, “জয়ললিতাজীর সঙ্গে তামিলনাডুর বিভিন্ন অঞ্চলের বন্যা পরিস্থিতি নিয়ে কথা হয়েছে। এই দুর্ভাগ্যজনক পরিস্থিতিতে সম্ভাব্য সব সহায়তা ও সহযোগিতার আশ্বাস দিয়েছি।
পশ্চিমবঙ্গে রেল দুর্ঘটনার প্রেক্ষিতে প্রধানমন্ত্রী রেলমন্ত্রীর সঙ্গে কথা বলেছেন এবং পরিস্থিতির বিষয়ে খোঁজখবর নিয়েছেন

নতুনদিল্লি, ১৩ই জানুয়ারী,২০২২ প্রধানমন্ত্রী শ্রী নরেন্দ্র মোদী পশ্চিমবঙ্গে রেল দুর্ঘটনার প্রেক্ষিতে রেলমন্ত্রী শ্রী অশ্বিনী বৈষ্ণবের সঙ্গে কথা বলেছেন এবং পরিস্থিতির বিষয়ে খোঁজখবর নিয়েছেন। এক ট্যুইট বার্তায় প্রধানমন্ত্রী বলেছেন; “পশ্চিমবঙ্গে রেল দুর্ঘটনার প্রেক্ষিতে রেলমন্ত্রী শ্রী @AshwiniVaishnaw-এর সঙ্গে কথা বলেছি এবং পরিস্থিতির বিষয়ে খোঁজখবর নিয়েছি। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি।“ /
শান্তিপূর্ণ উদ্দেশ্যে মহাকাশে বিভিন্ন পরীক্ষানিরীক্ষার জন্য ইসরো ও বলিভিয় মহাকাশ সংস্থার মধ্যে সমঝোতাপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে শান্তিপূর্ণ উদ্দেশ্যে মহাকাশে বিভিন্ন পরীক্ষানিরীক্ষার জন্য ভারতের মহাকাশ গবেষণা কেন্দ্র (ইসরো) এবং বলিভয়ার মহাকাশ সংস্থার মধ্যে সমঝোতাপত্র স্বাক্ষরের প্রস্তাব অনুমোদিত হয়েছে। রাষ্ট্রপতি শ্রী রামনাথ কোবিন্দের মার্চ মাসে বলিভিয়া সফরের সময় ইসরো এবং বলিভিয়ার মহাকাশ সংস্থার মধ্যে সান্তা ক্রুজ দে লা সিয়েরায় এই চুক্তি স্বাক্ষরিত হয়েছিল। এই চুক্তি স্বাক্ষরের ফলে মহাকাশ বিজ্ঞান, প্রযুক্তি ও পৃথিবীতে দূরসংবেদী ব্যবস্থার প্রয়োগ, উপগ্রহের মাধ্যমে যোগাযোগ ব্যবস্থা, মহাজাগতিক বিস্ফোরণ, মহাকাশ যানের ব্যবহার সহ মহাকাশ সংক্রান্ত গবেষণার নানা প্রয়োগের ক্ষেত্রে দুটি দেশ একযোগে কাজ করবে। উভয় দেশের মহাকাশ গবেষণা সংস্থার থেকে বাছাই করা সদস্যদের নিয়ে একটি যৌথ কর্মীগোষ্ঠী গঠন করা হবে যা মহাকাশ গবেষণা সংক্রান্ত বিভিন্ন কাজ নির্দিষ্ট সময়ে শেষ করার পরিকল্পনা করবে যার মাধ্যমে দেশের প্রতিটি অঞ্চল উপকৃত হবে। /
প্রধানমন্ত্রী শ্রী নরেন্দ্র মোদী’কে আফগানিস্তানের সর্বোচ্চ অসামরিক সম্মান প্রদান

প্রধানমন্ত্রী শ্রী নরেন্দ্র মোদীকে আফগানিস্তানের সর্বোচ্চ অসামরিক সম্মান আমির আমানুল্লাহ খান পুরস্কার প্রদান করা হল। শনিবার হেরাতে আফগান-ভারত মৈত্রী বাঁধের ঐতিহাসিক উদ্বোধনের পর সেদেশের রাষ্ট্রপতি আশরফ ঘানি তাঁকে এই সম্মান প্রদান করেন। প্রধানমন্ত্রী ট্যুইটারে তাঁর অভিব্যক্তি প্রকাশ করেন এই বলে “আমির আমানুল্লাহ খান পুরস্কার দেওয়ায় আফগানিস্তান সরকার’কে গভীরতম কৃতজ্ঞতা জানাই”। আফগান নাগরিক ও বিদেশিদের পরিষেবার স্বীকৃতিস্বরূপ এটাই হল আফগান সরকারের সর্বোচ্চ অসামরিক সম্মান। পদকের অপরপৃষ্ঠে যে মানপত্র রয়েছে, তাতে লেখা আছে “নিশান-এ দৌলতি গাজি আমির আমানুল্লাহ খান” অর্থাৎ “গাজি আমির আমানুল্লাহ খান-এর নামে রাষ্ট্রীয় পুরস্কার”। পটভূমিকা আফগানিস্তানের সর্বোচ্চ অসামরিক সম্মান হল আমির আমানুল্লাহ খান পদক। আফগানিস্তানের জাতীয় নায়ক আমানুল্লাহ খান (গাজি)-এর নামে এই পুরস্কার দেওয়া হয়। আফগানিস্তানের স্বাধীনতার প্রতীক হলেন আমানুল্লাহ খান। তিনি আফগানিস্তান’কে স্বাধীনতা এনে দিয়ে ১৯১৯-১৯২৯ সাল পর্যন্ত ঐ দেশ শাসন করেন। রাজা আমানুল্লাহ আফগানিস্তানের আধুনিক সংবিধানকে আরও এগিয়ে নিয়ে সমানাধিকার ও প্রত্যেকের স্বাধীনতা সুনিশ্চিত করেছিলেন। দেশে আধুনিকতা প্রবর্তন করে তিনি ছেলে ও মেয়েদের সর্বধর্মবর্ণজাতি নির্বিশেষে পৃথক পৃথক পঠন-পাঠনের পথ সুগম করেছিলেন এবং ইউরোপ ও এশিয়ার সঙ্গে আফগানিস্তানের বাণিজ্য বাড়িয়েছিলেন। স্বাধীন ও আধুনিক আফগানিস্তান গড়ে তোলায় রাজা আমানুল্লাহ-র স্বপ্ন আজও একই রকম প্রাসঙ্গিক। ভারতের সঙ্গে রাজা আমানুল্লাহ‘র ঘনিষ্ঠ সম্পর্ক ছিল এবং তিনি ১৯২৯ সালে অল্প সময়ের জন্য ভারতে চলে আসেন। দুটি দেশের ঘনিষ্ঠ অংশীদারিত্বের মধ্যেই ভারতের প্রতি তাঁর স্নেহশীল মানসিকতার প্রতিফলন ঘটেছে। প্রধানমন্ত্রী মোদী হেরাতে ভারত-আফগান মৈত্রীবাঁধ-এর উদ্বোধনের পর আমির আমানুল্লাহ খান পুরস্কার গ্রহণ করেন ৪ জুন, ২০১৬ তারিখে। তিনি হলেন এই পুরস্কার পাওয়া প্রথম ভারতীয় এবং বিশ্বের মুষ্টিমেয় বিদেশি নেতাদের অন্যতম যাঁরা এই পুরস্কার পেয়েছেন। ভারত-আফগান সম্পর্ককে এগিয়ে নিয়ে যেতে প্রধানমন্ত্রী ব্যক্তিগত উদ্যোগের দলিল হিসেবেই এটি চিহ্নিত হয়ে থাকবে। আফগান সরকার ২০০৬ সালে এই পুরস্কার চালু করেন। এই পুরস্কারের আগের প্রাপকদের মধ্যে রয়েছেন মার্কিন রাষ্ট্রপতি জর্জ বুশ, কাজাখ রাষ্ট্রপতি নূরসুলতান নজরবায়েভ, তুর্কি রাষ্ট্রপ্রধান রিসেপ তাইপ এরদোগান প্রমুখ।
পাঞ্জাবের ভাতিন্ডায় নতুন এইম্‌স স্থাপনের প্রস্তাবে অনুমোদন কেন্দ্রীয় মন্ত্রিসভার

প্রধানমন্ত্রী স্বাস্থ্য সুরক্ষা যোজনার আওতায় পাঞ্জাবের ভাতিন্ডায় একটি এইম্‌স স্থাপনের প্রস্তাব অনুমোদন করেছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে বুধবার এখানে অনুষ্ঠিত মন্ত্রিসভার বৈঠকে এই মর্মে এক সিদ্ধান্ত গ্রহণ করা হয়। প্রস্তাবিত এইম্‌স-এ গড়ে তোলা হবে ৭৫০ শয্যা বিশিষ্ট একটি হাসপাতাল যেখানে আপৎকালীন পরিষেবা, ট্রমা রোগীদের চিকিৎসা,আয়ূষের জন্য পৃথক শয্যা, ব্যক্তিগত রোগীদের জন্য শয্যা, আই সি ইউ এবং সুপারস্পেশালিটি হাসপাতালের যাবতীয় সুযোগ-সুবিধা যুক্ত থাকবে। এছড়াও, প্রস্তাবিত এইম্‌স-এস্থাপন করা হবে একটি প্রশাসনিক ব্লক, আয়ূষ ব্লক, প্রেক্ষাগৃহ, রাত্রিকালীন আশ্রয়,হোস্টেল এবং আবাসিক সুযোগ-সুবিধা। ভাতিন্ডায় এই প্রকল্প গড়ে তুলতেব্যয় হবে ৯২৫ কোটি টাকা। বেতন ও মজুরি এবং রক্ষণাবেক্ষণ ও পরিচালনের ব্যয় এর মধ্যেঅবশ্য অন্তর্ভুক্ত নেই। এই খাতে অতিরিক্ত ব্যয় বহন করা হবে কেন্দ্রীয় স্বাস্থ্য ওপরিবার কল্যাণ মন্ত্রকের প্রধানমন্ত্রী স্বাস্থ্য সুরক্ষা যোজনার আওতায় এইম্‌স-এরঅনুকূলে পরিকল্পনা বরাদ্দের অর্থ থেকে। প্রকল্প অনুমোদনের চার বছরের মধ্যেএই প্রকল্পটির নির্মাণ কাজ সম্পূর্ণ হবে বলে আশা করা হচ্ছে। পাঞ্জাব সহ সন্নিহিত অঞ্চলের জনসাধারণ বিশেষভাবে উপকৃত হবেন এইম্‌স পুরোপুরি চালু হয়ে গেলে।
উৎসবের মরশুমে দেশবাসীকে শুভেচ্ছা ও অভিনন্দন প্রধানমন্ত্রীর

ভারতের বিভিন্ন অঞ্চলে এখন উৎসবের মরশুম। এই উপলক্ষে কয়েকটি ট্যুইট বার্তায় দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। বাংলা নববর্ষ উপলক্ষে এক ট্যুইট বার্তায় তিনি বলেছেন, “আমার বাঙালি বন্ধুদের জানাই শুভ নববর্ষ। আপনাদের সকলের জন্য রইল আমার পয়লা বৈশাখের শুভেচ্ছা। আগামী বছরটি আরও সুন্দর হয়ে উঠুক এই প্রার্থনা জানাই।” অসমের বিহু উৎসব উপলক্ষে রাজ্যবাসীকে অভিনন্দন জানিয়ে প্রধানমন্ত্রী বলেছেন, “শুভ বোহাগ বিহু উপলক্ষে অসমবাসীকে জানাই আমার শুভেচ্ছা।” তামিলনাড়ুতে এখন পালিত হচ্ছে পুথান্ডু। এই উপলক্ষে রাজ্যবাসীকে শুভেচ্ছা জানিয়ে শ্রী মোদী বলেছেন, “পুথান্ডু উপলক্ষে আমার তামিল ভাই-বোনদের জানাই অভিনন্দন। এই বছরটি সুখ, সুস্বাস্থ্য ও সমৃদ্ধি বহন করে আনুক এই প্রার্থনা জানাই।” কেরলের বিশু উৎসব উপলক্ষেও সেখানকার নাগরিকদের শুভেচ্ছা ও অভিনন্দন জানিয়েছেন প্রধানমন্ত্রী। এক বার্তায় তিনি বলেছেন, “বিশু উৎসবের বিশেষ মুহূর্তে কেরলের অধিবাসীদের জানাই আমার শুভেচ্ছা। আগামী বছরটি আপনাদের সকলের কাছে আনন্দ ও স্বাস্থ্যময় হয়ে উঠুক এই প্রার্থনা জানাই।” ওড়িশাবাসীকে মহা বিশুবা সংক্রান্তি উপলক্ষে শুভেচ্ছা জানিয়ে প্রধানমন্ত্রী বলেছেন, “মহা বিশুবা সংক্রান্তিতে ওড়িশার জনসাধারণকে জানাই আমার অভিনন্দন। আপনাদের সকল আশা আগামী বছরটিতে পরিপূর্ণতা লাভ করুক এই প্রার্থনা জানাই।” /….
রেলেরপ্রসার ও উন্নয়নে ভারত-স্যুইজারল্যান্ড প্রযুক্তিগত সহযোগিতা  : আলোচনা কেন্দ্রীয় মন্ত্রিসভার বৈঠকে

ভারতও স্যুইজারল্যান্ডের মধ্যে স্বাক্ষরিত রেল প্রকল্প সম্পর্কিত এক সহযোগিতা চুক্তি প্রসঙ্গেএকবিস্তারিত আলোচনা আজ স্থান পায় কেন্দ্রীয় মন্ত্রিসভার বৈঠকে। এই মউ বা সহযোগিতাচুক্তিটি দু’দেশের মধ্যে স্বাক্ষরিত হয় এ বছরের ৩১ আগস্ট তারিখে। সুড়ঙ্গখনন কৌশল, বহু উদ্দেশ্যসাধক পরিবহণ ব্যবস্থা, রেল স্টেশনগুলির আধুনিকীকরণ, ট্রেনেরসময়সূচি ও চলাচল ব্যবস্থার উন্নয়ন, রেলের বৈদ্যুতিক সাজসরঞ্জাম, যাত্রীবাহী ট্রেনও তার মাশুল তালিকা, কোচ নির্মাণ ও বৈদ্যুতিক ইঞ্জিন সহ সংশ্লিষ্ট বিভিন্নক্ষেত্রে দুটি দেশ পরস্পরের মধ্যে প্রযুক্তিগত সহায়তা বিনিময় করবে স্বাক্ষরিতমউ-এর আওতায়। প্রসঙ্গতউল্লেখ্য, রেলের সার্বিক প্রসার ও উন্নয়নে বিশ্বের বিভিন্ন দেশ এবং সেখানকার জাতীয়রেলপথগুলির সঙ্গে প্রযুক্তিগত সহযোগিতা চুক্তি স্বাক্ষরের এক বিশেষ উদ্যোগ গ্রহণকরেছে ভারতের রেল মন্ত্রক। রেল প্রযুক্তি, জ্ঞান ও অভিজ্ঞতা বিনিময়, প্রযুক্তিগতসফর বিনিময় কর্মসূচি, প্রশিক্ষণ, আলোচনাচক্র ও কর্মশালা ইত্যাদির মাধ্যমেপারস্পরিক স্বার্থ-সংশ্লিষ্ট বিভিন্ন বিষয়ে অন্যান্য দেশের সঙ্গে প্রযুক্তিগতসহযোগিতার প্রসার ঘটাতে আগ্রহী ভারতীয় রেল। /